ניב ליליאן

ניב ליליאן (נולד ב-10 במאי 1977) הוא עיתונאי ומרצה ישראלי, המשמש ככתב טכנולוגיה וחלל באתר "וואלה!". בעבר שימש כעורך ערוץ הטכנולוגיה של אתר החדשות "ynet" ועורך הטכנולוגיה והמדע בעיתון ובאתר האינטרנט של "ישראל היום". ניב ליליאן נולד ברחובות וסיים את לימודיו התיכוניים בבית הספר ע"ש עמוס דה-שליט בעירו. את שירותו הצבאי עשה בחיל המודיעין. הוא בוגר אוניברסיטת בר-אילן במדעי המדינה ותקשורת. את דרכו בתקשורת החל עוד כסטודנט, באתר חדשות משחקי המחשב Vgames בשנת 2001. בשנת 2004, היה ממקימיו והעורך של אתר הפובליציסטיקה העצמאי "נביאים אחרונים", ובשנת 2006 הצטרף כסגן עורך למדור "חיים ברשת" של אתר "נענע". לאחר מספר חודשים, עבר לשמש כסגן-העורך של ערוץ הטכנולוגיה (אז, "ערוץ המחשבים") של אתר ynet, תחת העורך, גל מור. לאחר כשנה, החליף את מור בתפקיד כעורך ערוץ הטכנולוגיה של ynet. כעורך ערוץ הטכנולוגיה של ynet הוביל ליליאן את הערוץ לכמה הישגים בולטים, בהם קמפיין נרחב שסיקר את הליך החקיקה של המאגר הביומטרי, וראיון ראשון בעברית עם מנכ"ל גוגל העולמית, שהתפרסם גם במוסף "ממון" של העיתון ידיעות אחרונות. עוד הוביל תחקיר ייחודי שארך חודשים, על התערבות ספקיות אינטרנט בתעבורת שיתוף קבצים, תחקיר אשר עורר הדים בארץ ובעולם, והגיע אף לדפי ה"ניו יורק טיימס". בעקבות התחקיר, הוגשה תובענה ייצוגית בסך 71 מיליון שקלים כנגד "סמייל 012". בשנת 2010, עזב את אתר ynet, והחל לכתוב כתבות מגזיניות בנושאי טכנולוגיה למגזין TheMarker ולאחר מכן ל-"ידיעות אחרונות", במקביל כתב גם לאתר "נענע". בשנת 2012, במקביל לכתיבתו ב-"ידיעות אחרונות", הצטרף לצוות של ערוץ הטכנולוגיה החדש של אתר מאקו, NEXTER, ואף הגיש פינה קבועה בנושאי סלולר בתוכנית NEXTER עם דרור גלוברמן שנשאה את אותו השם של הערוץ, הוא המשיך לכתוב לאתר עוד כשנתיים נוספות. עוד באותה שנה, ייסד ביחד עם הראל שטנשטיין את מגזין הטכנולוגיה הדיגיטלי העצמאי "החיבור", כאשר יצאו למגזין שלושה גיליונות בפורמט דיגיטלי, ולאחר מכן, הפך המגזין לאתר עצמאי בנושאי צרכנות, טכנולוגיה ומדע. מגזין החיבור, אותו עורך ניב, הינו מגזין עצמאי שהכנסותיו מבוססות על פרסומות. המגזין הוא ללא כתבות ממומנות, פרסומות במסווה כתבות ותוכן שיווקי. בשנת 2014 גויס ככתב מקומי של אתר הטכנולוגיה ZDNET, וסיקר את תעשיית ההזנקים והטכנולוגיה המקומית עבור האתר, ולאחר מכן שימש גם ככתב מקומי של מגזין המחשבים הבריטי הוותיק ComputerWeekly. עוד שימש כפרשן לענייני טכנולוגיה בתוכנית "חשבון יומי" בערוץ 1 (הערוץ הראשון ברשות השידור). בשנת 2018 הצטרף למערכת "ישראל היום" כעורך טכנולוגיה ומדע, שם ניהל וערך את ערוץ הטכנולוגיה והמדע, וכתב גם עבור העיתון המודפס. במסגרת עבודתו בישראל היום הוביל קמפיין לכניסת טכנולוגיית ה-EMV (תשלום בנגיעה) בתחום כרטיסי האשראי והיה אחראי לחשיפה כי המאגר הביומטרי מאוחסן בניגוד לתקנות בחוות שרתים פרטית של "בזק בינלאומי". בשנת 2020 עזב את "ישראל היום", ולאחר תקופה קצרה הצטרף ככתב טכנולוגיה וחלל למערכת "וואלה!". בשנת 2022 חשף את גניבת תוכניות הקו הירוק של הרכבת הקלה בידי האקרים. מדיה וקבצים בנושא ניב ליליאן בוויקישיתוף ניב ליליאן, ברשת החברתית פייסבוק ניב ליליאן, ברשת החברתית אקס (טוויטר) ניב ליליאן, ברשת החברתית אינסטגרם ניב ליליאן, ברשת החברתית פייסבוק ניב ליליאן, ברשת החברתית אינסטגרם ניב ליליאן, ביישום טיקטוק ניב ליליאן, ברשת החברתית אקס (טוויטר) ניב ליליאן - כתב וואלה! טכנולוגיה - וואלה! טכנולוגיה, באתר וואלה! נועה פרייס‏, מינויים חדשים באתר "ישראל היום": ניב ליליאן ישמש עורך טכנולוגיה; חנן גרינווד עורך מדור יהדות, באתר וואלה, 20 בפברואר 2018 ניב ליליאן, מדוע אינטל קונה את מקאפי?, באתר ynet, 19 באוגוסט 2010 ניב ליליאן, מנכ"ל גוגל: "אין לנו תוכניות ל-5 שנים", באתר ynet, 7 בספטמבר 2008 יהונתן קלינגר וניב ליליאן, ספקיות אינטרנט בארץ מתערבות בשיתוף קבצים, באתר ynet, 13 בדצמבר 2009 JOLIE O'DELL of ReadWriteWeb, P2P Sharing Being Blocked Around the World, Where Next? - NYTimes.com, archive.nytimes.com עומר כביר, בקשה לתביעה ייצוגית: "012 סמייל מאיטה את מהירות הגלישה", באתר כלכליסט, 21 במרץ 2012 אלכסנדר כץ, אחרי 4 שנים: עורך המחשבים ניב ליליאן עוזב את ynet - טרם מונה מחליף, באתר ביזפורטל, 2 בספטמבר 2010 ניב ליליאן, באתר mako ניב ליליאן, ‏לא רק סירי: כך תדברו עם הסלולרי שלכם, באתר ‏מאקו‏, 27 בדצמבר 2012 ניב ליליאן, באתר החיבור ברוכים הבאים, באתר החיבור על אודות החיבור, באתר החיבור Niv Lilien | Meet the Team, ZDNET (באנגלית) The Israeli companies disrupting mobile technology | Computer Weekly, ComputerWeekly.com (באנגלית) חשבון יומי- פינת הטכנולוגיה והחדשנות עם ניב ליליאן. | כאן 11 לשעבר רשות השידור, נבדק ב-2023-10-22 ניב ליליאן‏, תוכניות בנייה של הרכבת הקלה בת"א דלפו - ההאקרים מאיימים למכור אותן לטרוריסטים, באתר וואלה, 14 בנובמבר 2022